CELEX: C2007/096/09
Language: bg
Date: 2007-04-28 00:00:00
Title: Дело C-523/04: Решение на Съда (голям състав) от 24 април 2007 г. — Комисия на Европейските общности/Кралство Нидерландия (Неизпълнение на задължения от държава-членка — Сключване на двустранно споразумение за въздушен транспорт между държава-членка и Съединените американски щати — Право на установяване — Вторично законодателство, регулиращо вътрешния пазар на въздушния транспорт — Външна компетентност на Общността)

28.4.2007   
            
            
               BG
            
            
               Официален вестник на Европейския съюз
            
            
               C 96/6
            
         Решение на Съда (голям състав) от 24 април 2007 г. — Комисия на Европейските общности/Кралство Нидерландия
   (Дело C-523/04) (1)
   
   (Неизпълнение на задължения от държава-членка - Сключване на двустранно споразумение за въздушен транспорт между държава-членка и Съединените американски щати - Право на установяване - Вторично законодателство, регулиращо вътрешния пазар на въздушния транспорт - Външна компетентност на Общността)
   (2007/C 96/09)
   Език на производството: нидерландски
   Страни
   
      Ищец: Комисия на Европейските общности (представители: M. Huttunen и W. Wils)
   
      Ответник: Кралство Нидерландия (представители: H. G. Sevenster и D.J.M. de Grave)
   
      Страна, встъпила в подкрепа на ответника: Френска република, (представители: G. de Bergues и A. Hare)
   Предмет
   Неизпълнение на задължения от държава-членка — Нарушение на членове 5 и 52 от Договора за ЕО, след изменението нови членове 10 и 43 ЕО — Нарушение на Регламенти (ЕИО) № 2409/92 на Съвета от 23 юли 1992 година относно тарифите на самолетните билети и таксите за услуги за въздушен превоз (ОВ L 240, стр. 15; Специално издание на български език, 2007 г., глава 7, том 2, стр. 176) и № 2299/89 на Съвета от 24 юли 1989 година относно кодекс за поведение при компютъризирани системи за резервация (ОВ L 220, стр. 1; Специално издание на български език, 2007 г., глава 7, том 2, стр. 30), изменен с Регламент (ЕИО) № 3089/93 на Съвета от 29 октомври 1993 година (ОВ L 278, стр. 1; Специално издание на български език, 2007 г., глава 7, том 3, стр. 5) — Двустранни споразумения „open sky “със Съединените щати — Изменение — Ограничения на свободното предоставяне на услуги
   Диспозитив
   
               1)
            
            
               Като, въпреки предоговарянето на Споразумението за въздушен транспорт, сключено между Кралство Нидерландия и Съединените американски щати на 3 април 1957 г., е поело или запазило в сила международно-правни задължения по отношение на Съединените американски щати:
               
                           —
                        
                        
                           относно тарифите на самолетните билети за полетите в Общността, прилагани от определени от Съединените американски щати превозвачи,
                        
                     
                           —
                        
                        
                           относно компютъризираните системи за резервация, предлагани или използвани на нидерландска територия,
                        
                     
                           —
                        
                        
                           с които признава правото на Съединените американски щати да анулират, прекратяват или ограничават права, свързани с извършването на превоз в случаите, когато посочените от Кралство Нидерландия въздушни превозвачи не са негова собственост или собственост на нидерландски граждани,
                        
                     Кралство Нидерландия не е изпълнило задълженията си, които произтичат от членове 5 от Договора за ЕО (след изменение нов член 10 ЕО) и 52 от Договора за ЕО (след изменение нов член 43 ЕО), както и от Регламенти (ЕИО) № 2409/92 на Съвета от 23 юли 1992 година относно тарифите на самолетните билети и таксите за услуги за въздушен превоз и № 2299/89 на Съвета от 24 юли 1989 година относно кодекс за поведение при компютъризирани системи за резервация
            
         
               2)
            
            
               Кралство Нидерландия се осъжда да заплати разноските.
            
         
               3)
            
            
               Френската република поема собствените си разноски.
            
         
      (1)  ОВ C 57, 5.3.2005 г.